ראש ממשלת יפן חייזרית, איסמעיל סלימאן חוזר בזמן, מיכלאנגלו מאבד זכויות יוצרים, ועוד התרחשויות מהחלל החיצון בעיתונות העברית (וגם טעות של פעם בחיים מהעיתונות הבריטית)
  אני לא באמת גבר, אני רק מצוירת ככה מיוקי האטוימה, אשתו של ראש הממשלה הנבחר של יפן, כתבה על חוויה חוץ-גופית חייזרית שלטענתה עברה. בוואלה (3.9.09) חשפו עובדה מטרידה הרבה יותר: האטוימה היא דמות מצוירת!  אז איך אמרת קוראים לך? איך קוראים לרופא השיניים שעליו דיווחו (2.9.09) ב-ynet? 1) יואב 2) אלון  התשובה הנכונה: יהואר (ואולי בכל זאת יואב?). (עופרניקוס)  אחורי הקלעים של תהליך העריכה נחשפים! עורך ב"דיילי אקספרס" (29.8.09) שינה כותרת של כפולת עמודים עבור המהדורה השנייה של העיתון. מישהו במסלול העריכה הכניס את השינוי רק בעמוד השמאלי שבכפולה, ושכח לשנות את החצי הימני. התאמלל מזלו של העורך והצירוף הזה הוליד כותרת וולגרית אפילו בסטנדרטים של הטבלואיד הבריטי (ה"גרדיאן").  מכונת הזמן תעשיות בע"מ ב-ynet מדווחים (31.8.09) כי כוחות הביטחון עצרו את איסמעיל סלימאן, שלפי הודאתו הסכים להתגייס לחיזבאללה בספטמבר 2008 בעקבות מלחמת לבנון השנייה ומבצע "עופרת יצוקה". בצה"ל צריכים לחשוש: בחיזבאללה יודעים לחזות את העתיד. "עופרת יצוקה" פרצה חודשים אחרי תאריך הגיוס של הסוכן.  חדשות ערוץ 2 (16.5.09): יום שלישי פעמיים – כי טוב! ("כשל")  "מקור ראשון" (26-27.8.09): מדוע לא יבוא רביעי פעמיים בשבוע? (הבלוג של נענע10 מחשבים)  וואלה (2.9.09): האם נוקיה תספיק לעמוד ביעדים עד שתיגמר השנה שעברה? (עופרניקוס)  צב-צבים-צבי הנינגה "העיר תל-אביב" (28.8.09), תרשמו: את הקפלה הסיסטינית צייר מיכלאנגלו, לא דה-וינצי (דה-וינצי כן צייר את ה"מונה ליזה").  מחלקת "יצחק הסוף איננו" "התיקונים" מייעץ: לא כדאי לכתבים ועורכים לשלוח זה לזה מסרים על גבי הטקסט המקוון, שמא בטעות יפורסמו, וגרוע מכך: מישהו ילשין ל"התיקונים". "תל-אביב סיטי": לא צריך "ואומר" לפני הציטוט. צודקים.  עכבר העיר אונליין (1.9.09): בלי מלים, באמת.  גיאוגרפיה בטור "התיקונים" מס 20 (13.8.09) דיווחנו לכם שבגוגל חדשות לא מכירים בירושלים כחלק מישראל, ומסווגים אותה תחת חדשות מן העולם.  כעת אנו חושפים שירושלים לא לבדף לפי גוגל חדשות, גם פתח-תקווה לא בישראל (1.9.09). לא שאנחנו מופתעים.  חידושים במדע אתר חדשות 2 שבאתר "מקו": בארה"ב התגלה ילד שדמעות זולגות מעיניו כשהוא בוכה(!).  לפי הניוזלטר של שירותי בריאות כללית (15.7.09), אינטליגנציה רגשית רוכשים באוניברסיטה.  לפני הספירה בראש השנה אנחנו מציינים את נס דג הקרפיון, שהספיק לישראלי הממוצע לשנה שלמה (ynet, 30.8.09).  האלפים החסרים: לפי עכבר העיר אונליין (3.9.09), מדונה קיימה הופעה אינטימית מול 120 איש.  ב-ynet מציעים (4.9.09) קיצור דרך לאתרים בשני מקשים: השתמשו בשלושה מקשים.  "ישראל היום" (3.9.09), יש לי מלה אחת בשבילכם: "מייק פאטון" זה לא מלה אחת.  מבוא לכלכלה אתר "כלכליסט" (2.9.09), אי-אפשר לצמצם עלויות שכר במאות אחוזים, משום שברגע שמצמצמים את עלות השכר במאה אחוזים, הוא עומד על אפס, וזה הכי מעט ששכר יכול להיות, אלא אם מבקשים מהעובדים לשלם תמורת הזכות לעבוד.  ב-nrg מעריב  (4.9.09) ריחמו על לב לבייב ועשו לו שמיטת חובות.  שולחן עורך אמנם מעפר באנו ואל עפר נשוב, אבל בכל זאת, כששורפים גופה, מה שנותר ממנה הוא אפר. באתר "הארץ" (6.9.09) טרם החליטו מה ביקש המנוח בצוואתו: לפזר את עפרו או את אפרו.  הצ’ק חזר לי: לפי כתבה ב-nrg מעריב (2.9.09), אסור לעכל מתנות חתונה. המלצה שלנו: התרחקו גם מהדג המטוגן.  ב-ynet מדווחים (2.9.09) על קצח בקלנסווה.  ב-ynet טוענים (3.9.09) שהרב הראשי קורא לפקודיו להיות מעורבים במרידות ובהתעללויות. (דרך רועי רוטמן)  ב-ynet קובעים (3.9.09) שהאוכלוסייה באתיופיה צפויה.  הערב בטלוויזיה הכבשים מתבקשות לשתוק: הערב משודרת בטלוויזיה תוכנית תרבות, בידור ומוזיקה (ynet).  תודה לתורמים איתי אשר, אלעד אבן, אסף שוחמי, דורה קישינבסקי, דניאל צורן, דרור ולטר, חוה לוסטיג, יותם הדר, ינון גבע, ניר ש, סהר הראל, עופר ברנשטיין, עופר לנדא, עידו גנדל, עידית נרקיס, עמרי ידן, ענת סטולרסקי, קסנדרה, רונה שטיינברג ורוני בק. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.